ગૃહરાજ્યમંત્રીએ જણાવ્યું કે રાજ્ય સરકાર કાયદો અને વ્યવસ્થાના દ્રઢ અમલીકરણ માટે કૃતનિશ્ચયી છે. સાથે જ તેમણે જણાવ્યું કે રાજ્ય સરકારની જેલોમાં સજા ભોગવી રહેલા કેદીઓના પુનર્વસન હેઠળ તેમની સજા પૂરી થાય ત્યાર બાદ તે લોકો સમાજમાં પોતાનું સ્થાન નિશ્ચિત કરી શકે તે માટે જેલ જીવન દરમિયાન પોતાનું સ્થાન નિશ્ચિત કરી શકે તે માટે તે લોકોને જેલ જીવન દરમિયાન તાલીમ આપીને સમાજના પ્રવાહમાં ભળી શકે તે પ્રકારે પરિસ્થિતી નિર્માણ કરવામાં આવશે. કેદીઓ માટેની આવી પ્રવૃત્તિઓના ભાગરૂપે રાજ્ય સરકારે પ્રતિવર્ષની જેમ ચાલુ વર્ષે તા.૧૭/૧૦/૨૦૧૭થી એટલે કે ધનતેરસના દીવાળી પર્વથી ૬૦ વર્ષ કે તેથી વધુ ઉંમરના પુરૂષ કેદીઓ અને તમામ મહિલા કેદીઓને ૧૫ દિવસના પેરોલ મંજૂર કરવાનો નિર્ણય કર્યો છે.